CELEX: 32010R1155
Language: sl
Date: 2010-12-01 00:00:00
Title: Uredba Komisije (EU) št. 1155/2010 z dne 1. decembra 2010 o uvrstitvi določenega blaga v kombinirano nomenklaturo

9.12.2010   
            
            
               SL
            
            
               Uradni list Evropske unije
            
            
               L 324/42
            
         UREDBA KOMISIJE (EU) št. 1155/2010
   z dne 1. decembra 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. decembra 2010
      
         
            Za Komisijo, V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Sestavljen proizvod iz umetne češnjeve veje in električnih svetil z električnim transformatorjem. Sestavni deli so pritrjeni eden na drugega, tako da tvorijo skoraj neločljivo celoto.
                  Umetna veja je podobna naravnemu proizvodu (češnjevi veji s cvetovi) in je sestavljena iz različnih delov (rjavega papirja za vejice, žice za njihovo oporo, lepilnih trakov, s katerimi so te zlepljene skupaj, belega tekstilnega materiala za cvetne liste in majhnih plastičnih delov, ki držijo cvetove). Deli so zloženi skupaj, povezani in zlepljeni.
                  Na umetno vejo je pritrjena veriga električnih svetil s 60 mikro električnimi sijalkami. Sijalke predstavljajo pestiče cvetov. Zaradi majhnosti imajo sijalke le majhen osvetlitveni učinek. Električna napeljava verige svetil, na katero so pritrjene sijalke, je popolnoma skrita v vejo. Preostali, več metrov dolg električni kabel zapusti glavno vejo in se konča v električnem transformatorju.
                  Proizvod ni samostoječ in nima delov, ki bi omogočali obešanje. Namenjen je postavljanju v vazo.
                  (umetna češnjeva veja)
                  (Glej fotografije št. 654 A, B in C) (1)
                  
               
               
                  6702 90 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 6702 in 6702 90 00.
                  Proizvod je iz sestavnih delov v smislu splošnega pravila 3(b). Sestavljen je iz umetnega cvetja s tarifno številko 6702, električnih svetil s tarifno številko 9405 in električnega transformatorja s tarifno številko 8504. Električna svetila so vstavljena v umetno vejo s cvetjem, vse skupaj pa sestavlja neločljivo celoto (glej tudi pojasnjevalne opombe harmoniziranega sistema k splošnemu pravilu 3(b), (IX)).
                  Zaradi objektivnih značilnosti (po videzu je običajno umetno cvetje; sijalke so zelo majhne in imajo le majhen osvetlitveni učinek) je proizvod namenjen predvsem postavitvi v vazo in okrasitvi prostorov kot umetno cvetje. Osvetlitev je le dodaten učinek, ki okrepi učinek okrasitve. Zato je umetna veja s cvetjem komponenta, ki daje proizvodu osnovni značaj (tj. proizvoda za okrasitev) v smislu splošnega pravila 3(b).
                  Proizvod se ne more uvrstiti kot svetilka pod tarifno številko 9405, saj ni namenjen predvsem osvetljevanju, na primer prostorov, in ni specializirana svetilka (glej tudi pojasnjevalne opombe harmoniziranega sistema k tarifni številki 9405 (I), (1) in (3)).
                  Umetna veja s cvetjem je podobna naravnemu proizvodu (glej tudi pojasnjevalne opombe harmoniziranega sistema k tarifni številki 6702 (1)). Zato je treba izdelek uvrstiti pod tarifno številko 6702 kot „umetno cvetje“.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Slika je samo informativne narave.